text: Tungere grise giver flere penge
  15 november 2013 kl. 09.48
  Grise bliver nu fire kg tungere, inden de slagtes. Det giver flere penge både til grisebønderne og Danish Crown.
  Vægten på et slagtesvin øges med fire kg fra årsskiftet.
  Det giver penge både til landmænd og slagterier.
  - Markedet har udviklet sig, så det er blevet muligt for Danish Crown at sælge lidt tungere delstykker, og det potentiale skal udnyttes, siger CEO i DC Pork Jesper Friis.
  Formand for Landbrug & Fødevarers Virksomhedsbestyrelse og Danish Crowns Svineproducentudvalg (SPU) Asger Krogsgaard er tilfreds med Danish Crowns udmelding.
  - Det her vil styrke hele værdikæden, og det er der brug for. Produktionen af tungere grise er en optimering af driften hos landmanden og på slagteriet, siger han.
  